### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Voksenhandicap området oplever et pres på ressourcerne, flere steder har det resulteret i at beboere i bofællesskaberne oplever mistrivsel. Den ene sag efter den anden og med påbud fra socialtilsynet understreger, at der er behov for at handle. Venstre ønsker skaffe fast, kompetent fagligt personale der kan løfte opgaven på bostederne for de mest sårbare voksne mennesker med handicap. Venstre stiller derfor forslag om at tilføre voksenhandicapområdet ekstra 35 mio. hvert år frem over. Venstre ønsker dog ikke, at de 35 mio., blot bruges som brandslukning - og dermed på bagkant af de udfordringer, der opleves. Pengene skal ligeledes bruges til at forebygge fremtidige udfordringer på området, så vi på den måde kommer dem i forkøbet. Derfor mener Venstre, at det giver rigtig god mening at udføre en kortlægning af handicapområdet som selve fundamentet for at bruge de 35 mio. fornuftigt og på bedste vis. Venstre foreslår på den baggrund at vi i samarbejde med private rådgivere bør få kortlagt, hvor stor en procentdel vi bruger på at administrere de forskellige omordninger, så vi kan få klarlagt om vores administrationsomkostninger står mål med faktiske udgifter til indsatserne. Ved en total kortlægning, vil byrådet få et solidt fundament, for at omorganisere indsatsen, så vi opnår på reel velfærd fremfor tunge administrationsomkostninger.

Socialområdet er helt overordnet under pres. Et pres, som uden tvivl er en konsekvens af knappe ressourcer på området. Men også et pres på medarbejderkultur, hvor respekten og omsorgen for vores voksenhandicappet borgere og deres pårørende har været udfordret. Læg dertil, at vi ligeledes har eksempler på ledelser, der lukker øjnene for problemerne – så er det ikke længere så overraskende, at socialområdet er udfordret.

Socialområdet er et komplekst område, hvor der samtidig er stærke følelser spil. Det stiller krav til både ledere og medarbejdere om at kunne håndtere fagligt tunge indsatser samtidig med at det sikres, at borgere og pårørende inddrages i beslutningerne. Det kræver en robust ledelseskultur! Der er brug for at sætte fokus på ledelse, så både borgere og ansatte kan se en klar retning i den hjælp og støtte kommunen yder. Det er ikke nok at se på den enkelte leder eller den enkelte sociale institution. Vi skal se på, hvordan man ledelsesmæssigt bedre kan understøtte, hvad der virker på det sociale område.

En styrkelse af ledelseskulturen er forudsætningen for at skabe en stærk faglig kultur, hvor kompetente og uddannede medarbejdere, sikrer at den enkelte borger behandles med værdighed og får den hjælp, som han/hun har brug for.

**Eventuelle input til hvem, hvad, hvordan og hvor mange ressourcer**

Venstre stiller derfor forslag om at tilføre voksenhandicapområdet ekstra 35 mio. hvert år frem over.

Kontaktperson fra partiet: Kjeld Mogensen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.